พบผื่นแปลก ๆ บริเวรหนังหุ้มปลายอวัยวะเพศ แต่ไม่มีอาการคัน ตามในรูปครับ เกิดจากเชื้อราไหมครับ
สวัสดีค่ะอาการผื่นที่บริเวณหนังหุ้มปลายอวัยวะเพศ ไม่คันตามรูปแนบนั้น คล้ายกับเป็นผื่นที่สีเปลี่ยนไปจากบริเวณข้างเคียงเล็กน้อย ซึ่งยังบอกได้ไม่ชัดเจน อาจจะเป็นเพียงการถลอกตื้นๆ การเสียดสี การติดเชื้อราจากความร้อนหรือความอับชื้นบริเวณอวัยวะเพศ หรืออาจเป็นการติดเชื้อกลุ่มโรคติดต่อทางเพศสัมพันธ์ในระยะเริ่มต้นที่อาการยังเห็นไม่ชัดเจน เช่นเริม หูดหงอนไก่ หรือแผลหนองใน เป็นต้นหากยังเป็นแค่เล็กน้อยดังในรูป ไม่เจ็บ ไม่คัน ให้สังเกตอาการไปก่อนได้ ใช้น้ำเปล่าสะอาดล้างเบาๆภายนอก ระวังการเสียดสีหรือถูไถแรงๆ งดการมีเพศสัมพันธ์ไปก่อนส่วนจะเป็นเชื้อราหรือไม่ จะต้องได้รับการขูดขุยไปตรวจหายืนยันต่อไป ส่วนใหญ่เชื้อรามักจะคัน ถ้าผื่นเป็นมากขึ้น ลุกลาม คันมาก หรือเริ่มเปลี่ยนเป็นแผล ผื่นแดง ตุ่มน้ำ ตุ่มหนอง ให้ไปพบแพทย์